# Iris Oifigiúil C NaN/26 D

| | ISSN 1977-107X |
| --- | --- |
| Iris Oifigiúil
  an Aontais Eorpaigh | Eagrán Speisialta (
  *1
  ) |
| | |
| An t-eagrán Gaeilge | Faisnéis agus Fógraí | 6426 Deireadh Fómhair 2021 |

ISSN 1977-107X

Iris Oifigiúil

an Aontais Eorpaigh

Eagrán Speisialta (
  *1
  )

*1

An t-eagrán Gaeilge

Faisnéis agus Fógraí

6426 Deireadh Fómhair 2021

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA RIARACHÁIN |
| | An Coimisiún Eorpach |
| | Ard-Stiúrthóireacht an Taighde agus na Nuálaíochta — Foilsiú folúntais le haghaidh fheidhm an Phríomhchomhairleora – Uachtarán Bhord na Comhairle Nuálaíochta Eorpaí (Gníomhaire Sealadach – Grád AD 14) — COM/2021/10408 | 1 |

Clár

Leathanach

V   Fógairtí

NÓSANNA IMEACHTA RIARACHÁIN

An Coimisiún Eorpach

Ard-Stiúrthóireacht an Taighde agus na Nuálaíochta — Foilsiú folúntais le haghaidh fheidhm an Phríomhchomhairleora – Uachtarán Bhord na Comhairle Nuálaíochta Eorpaí (Gníomhaire Sealadach – Grád AD 14) — COM/2021/10408

1

---

| | |
| --- | --- |
| | (*1)   Faoin tagairt C 432 A a foilsíodh ábhar an eagráin seo i dteangacha oifigiúla eile an Aontais Eorpaigh. |

---

(*1)   Faoin tagairt C 432 A a foilsíodh ábhar an eagráin seo i dteangacha oifigiúla eile an Aontais Eorpaigh.

*1

| GA | |
| --- | --- |

GA

---

V Fógairtí

NÓSANNA IMEACHTA RIARACHÁIN

An Coimisiún Eorpach

| 26.10.2021 | GA | Iris Oifigiúil an Aontais Eorpaigh | 1 |
| --- | --- | --- | --- |

26.10.2021

GA

Iris Oifigiúil an Aontais Eorpaigh

1

---

Ard-Stiúrthóireacht an Taighde agus na Nuálaíochta

Foilsiú folúntais le haghaidh fheidhm an Phríomhchomhairleora – Uachtarán Bhord na Comhairle Nuálaíochta Eorpaí

(Gníomhaire Sealadach – Grád AD 14)

COM/2021/10408

Cé sinn

Tá Ard-Stiúrthóireacht an Taighde agus na Nuálaíochta (AS RTD) freagrach as an mbeartas Eorpach um Thaighde agus um Nuálaíocht a fhorbairt agus a chur chun feidhme d’fhonn spriocanna Eoraip 2030 agus an Aontais Nuálaíochta a bhaint amach. Tacaíonn AS RTD le taighde agus nuálaíocht trí chreatchláir Eorpacha, déanann sé comhordú ar chláir thaighde agus nuálaíochta náisiúnta agus réigiúnacha agus tacaíonn sé leo, cuireann sé leis an Limistéar Eorpach Taighde a chruthú agus tacaíonn sé le heagraíochtaí agus taighdeoirí Eorpacha agus iad ag obair i gcomhar le chéile ar an leibhéal idirnáisiúnta.

Bunaíodh an Chomhairle Nuálaíochta Eorpach (CNE) le déanaí faoin gclár Fís Eorpach (2021-2027) a bhfuil buiséad os cionn EUR 10 mbilliún aige chun teicneolaíochtaí ceannródaíocha agus nuálaíocht shuaiteach a shainaithint, a chur chun cinn agus a uas-scálú. Is é atá in CNE gné nua de chistiú nuálaíochta an Aontais agus cuireann sé leis an obair a rinneadh sa tréimhse phíolótach rathúil (2018-2020) inar tugadh tacaíocht do bhreis agus 6 000 gnólacht nuathionscanta agus FBManna agus os cionn 300 tionscadal taighde cheannródaíoch, bunaíodh ciste tiomnaithe CNE chun infheistíochtaí cothromais a chur chun feidhme agus earcaíodh an chéad sraith de Bhainisteoirí Cláir CNE chun saineolas sonrach ardleibhéil a chur ar fáil i réimsí straitéiseacha sláinte, medtech, fuinnimh agus comhshaoil.

Tá straitéis fhoriomlán agus cur chun feidhme CNE á treorú ag Bord Ardleibhéil (“Bord CNE”) a bhfuil ballraíocht de phearsantachtaí neamhspleácha ó éiceachóras nuálaíochta na hEorpa aige, lena n-áirítear fiontraithe, ceannairí corparáideacha, infheisteoirí, saineolaithe riaracháin phoiblí agus taighdeoirí. Cuireann Bord CNE comhairle ar an gCoimisiún maidir le straitéis fhoriomlán le haghaidh CNE, an clár oibre le haghaidh cur chun feidhme, punanna straitéiseacha tionscadal a shainaithint, próifíl Bhainisteoirí Cláir CNE agus roinnt nithe eile a bhféadfaí moltaí maidir le beartas nuálaíochta níos leithne agus bacainní rialála atá le sárú ag nuálaithe a bheith ina gcuid díobh. Tá coinne leis go gceapfaidh an Coimisiún comhaltaí neamhspleácha an Bhoird faoi cheann 2 mhí tar éis glao oscailte ar léiriú spéise a foilsíodh an 27 Bealtaine 2021 (1).

An tairiscint

I gcomhréir leis na forálacha reachtacha, beidh Uachtarán ag Bord CNE a cheapfaidh an Coimisiún tar éis próiseas earcaíochta trédhearcach. Is é a bheidh san Uachtarán pearsa phoiblí ardphróifíle atá nasctha le réimse na nuálaíochta, agus ag a mbeidh tuiscint mhaith ar thaighde agus forbairt. Beidh téarma oifige an Uachtaráin teoranta do thréimhse 4 bliana agus féadfar é a athnuachan uair amháin.

Is é ról Uachtarán Bhord CNE:

| — | Cathaoirleacht a dhéanamh ar Bhord CNE, cruinnithe an Bhoird a eagrú, tascanna a shannadh do chomhaltaí agus foghrúpaí tiomnaithe a bhunú de réir mar is gá, go háirithe chun treochtaí teicneolaíochta atá ag teacht chun cinn ó phunann CNE a shainaithint; |
| --- | --- |

—

Cathaoirleacht a dhéanamh ar Bhord CNE, cruinnithe an Bhoird a eagrú, tascanna a shannadh do chomhaltaí agus foghrúpaí tiomnaithe a bhunú de réir mar is gá, go háirithe chun treochtaí teicneolaíochta atá ag teacht chun cinn ó phunann CNE a shainaithint;

| — | CNE a chur chun cinn agus ionadaíocht a dhéanamh air i saol na nuálaíochta; |
| --- | --- |

—

CNE a chur chun cinn agus ionadaíocht a dhéanamh air i saol na nuálaíochta;

| — | Feidhmiú mar chomhchainteoir leis an gCoimisiún agus leis na Ballstáit. |
| --- | --- |

—

Feidhmiú mar chomhchainteoir leis an gCoimisiún agus leis na Ballstáit.

Tacóidh “Gníomhaireacht Feidhmiúcháin na Comhairle Nuálaíochta Eorpaí agus na bhFiontar Beag agus Meánmhéide” le hUachtarán Bhord CNE agus le Bord CNE, agus tá an ghníomhaireacht sin freagrach freisin as gníomhaíochtaí agus cistiú CNE a chur chun feidhme. Beidh post Uachtarán Bhord CNE ceangailte le hArd-Stiúrthóir an Taighde agus na Nuálaíochta den Choimisiún Eorpach. Tá coinne leis go bhforbróidh CNE comhlántachtaí éifeachtacha leis an gComhairle Eorpach um Thaighde, an Institiúid Eorpach um Nuálaíocht agus Teicneolaíocht agus leis an gclár InvestEU agus le tionscnaimh náisiúnta, réigiúnacha agus na hearnála príobháidí freisin.

Cad atá á lorg againn (critéir roghnúcháin)

Gairmí dinimiciúil sármhaith a theastaíonn le haghaidh an phoist seo, a chomhlíonann na critéir roghnúcháin seo a leanas:

a)   Scileanna comhairleacha

| — | Caidrimh agus líonraí den scoth i saol an taighde agus na nuálaíochta (T&N) (lena n-áirítear fiontraithe, infheisteoirí, taighdeoirí, gníomhaithe agus saineolaithe éiceachóras T&N); |
| --- | --- |

—

Caidrimh agus líonraí den scoth i saol an taighde agus na nuálaíochta (T&N) (lena n-áirítear fiontraithe, infheisteoirí, taighdeoirí, gníomhaithe agus saineolaithe éiceachóras T&N);

| — | Scileanna cruthaithe maidir le tionchar a imirt ag an leibhéal is airde den taighde, den nuálaíocht agus i mbeartais infheistíochta; |
| --- | --- |

—

Scileanna cruthaithe maidir le tionchar a imirt ag an leibhéal is airde den taighde, den nuálaíocht agus i mbeartais infheistíochta;

| — | Sárscileanna cumarsáide ó bhéal agus i scríbhinn chun cumarsáid den scoth le páirtithe leasmhara idirnáisiúnta a chinntiú. |
| --- | --- |

—

Sárscileanna cumarsáide ó bhéal agus i scríbhinn chun cumarsáid den scoth le páirtithe leasmhara idirnáisiúnta a chinntiú.

b)   Sainscileanna agus saintaithí

| — | Taithí oibre láidir ard-aitheanta is faide ná 20 bliain i réimse na nuálaíochta (lena n-áirítear maidir le teicneolaíochtaí ceannródaíocha agus nuálaíochtaí suaiteacha, gnólachtaí nuathionscanta agus gnólachtaí atá i mbun fáis, infheistíocht tionchair); |
| --- | --- |

—

Taithí oibre láidir ard-aitheanta is faide ná 20 bliain i réimse na nuálaíochta (lena n-áirítear maidir le teicneolaíochtaí ceannródaíocha agus nuálaíochtaí suaiteacha, gnólachtaí nuathionscanta agus gnólachtaí atá i mbun fáis, infheistíocht tionchair);

| — | Tuiscint láidir ar T&N, lena n-áirítear treochtaí i dteicneolaíochtaí atá ag teacht chun cinn, beartais phoiblí chun tacú le taighde agus nuálaíocht agus peirspictíochtaí ó infheisteoirí agus ó lucht tionscail; |
| --- | --- |

—

Tuiscint láidir ar T&N, lena n-áirítear treochtaí i dteicneolaíochtaí atá ag teacht chun cinn, beartais phoiblí chun tacú le taighde agus nuálaíocht agus peirspictíochtaí ó infheisteoirí agus ó lucht tionscail;

| — | Taithí ar labhairt agus ar chur i láthair ag comhdhálacha ardleibhéil, ag cruinnithe comhchéime agus ag imeachtaí beartais. |
| --- | --- |

—

Taithí ar labhairt agus ar chur i láthair ag comhdhálacha ardleibhéil, ag cruinnithe comhchéime agus ag imeachtaí beartais.

c)   Buanna pearsanta

| — | Cumas cinnteoireachta agus scileanna ceannaireachta; |
| --- | --- |

—

Cumas cinnteoireachta agus scileanna ceannaireachta;

| — | Scileanna láidre pleanála, eagrúcháin agus réiteach fadhbanna; |
| --- | --- |

—

Scileanna láidre pleanála, eagrúcháin agus réiteach fadhbanna;

| — | Tuiscint láidir ar an bhfreagracht; |
| --- | --- |

—

Tuiscint láidir ar an bhfreagracht;

| — | Sárthuiscint ar thaidhleoireacht, discréid agus rúndacht. |
| --- | --- |

—

Sárthuiscint ar thaidhleoireacht, discréid agus rúndacht.

Ní mór na cáilíochtaí seo a bheith ag iarrthóirí (ceanglais incháilitheachta)

Ní dhéanfar iarrthóirí a mheas don chéim roghnúcháin ach amháin ar bhonn na gcritéar foirmiúil seo a leanas nach mór a bheith comhlíonta faoin sprioc-am le hiarratas a dhéanamh:

| — | Náisiúntacht: ní mór d’iarrthóirí a bheith ina saoránaigh de cheann amháin de Bhallstáit an Aontais Eorpaigh. |
| --- | --- |

—

Náisiúntacht: ní mór d’iarrthóirí a bheith ina saoránaigh de cheann amháin de Bhallstáit an Aontais Eorpaigh.

| — | Céim nó dioplóma ollscoile: ní mór d’iarrthóirí:






  — | leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó; |
| --- | --- | --- |

—

Céim nó dioplóma ollscoile: ní mór d’iarrthóirí:

—

leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó;

| — | nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí oibre chuí bliain amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí oibre a chur san áireamh sa taithí oibre iarchéime a iarrtar thíos). |
| --- | --- |

—

nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí oibre chuí bliain amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí oibre a chur san áireamh sa taithí oibre iarchéime a iarrtar thíos).

| — | Taithí oibre: ní mór d’iarrthóirí taithí oibre iarchéime (2) 15 bliana ar a laghad a bheith acu ar leibhéal ar féidir tosú air leis na cáilíochtaí dá dtagraítear thuas. Ní mór 5 bliana ar a laghad den taithí oibre sin a bheith faighte i réimse a bhaineann leis an bpost seo. |
| --- | --- |

—

Taithí oibre: ní mór d’iarrthóirí taithí oibre iarchéime (2) 15 bliana ar a laghad a bheith acu ar leibhéal ar féidir tosú air leis na cáilíochtaí dá dtagraítear thuas. Ní mór 5 bliana ar a laghad den taithí oibre sin a bheith faighte i réimse a bhaineann leis an bpost seo.

| — | Taithí chomhairleach: ní mór 5 bliana ar a laghad den taithí oibre iarchéime a bheith faighte i bhfeidhm chomhairleach ardleibhéil atá ábhartha don phost seo (3). |
| --- | --- |

—

Taithí chomhairleach: ní mór 5 bliana ar a laghad den taithí oibre iarchéime a bheith faighte i bhfeidhm chomhairleach ardleibhéil atá ábhartha don phost seo (3).

| — | Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (4) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin. |
| --- | --- |

—

Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (4) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin.

| — | Teorainn aoise: ní mór d’iarrthóirí a bheith in ann, ag an sprioc-am le hiarratais a dhéanamh, an sainordú iomlán 4 bliana a chur i gcrích sula mbainfidh siad aois scoir amach. I gcás baill foirne shealadacha de chuid an Aontais Eorpaigh, sainítear an aois scoir mar dheireadh na míosa ina mbeidh 66 bliana slán ag an duine (féach Airteagal 47 de Choinníollacha Fostaíochta Sheirbhísigh eile an Aontais Eorpaigh (5)). |
| --- | --- |

—

Teorainn aoise: ní mór d’iarrthóirí a bheith in ann, ag an sprioc-am le hiarratais a dhéanamh, an sainordú iomlán 4 bliana a chur i gcrích sula mbainfidh siad aois scoir amach. I gcás baill foirne shealadacha de chuid an Aontais Eorpaigh, sainítear an aois scoir mar dheireadh na míosa ina mbeidh 66 bliana slán ag an duine (féach Airteagal 47 de Choinníollacha Fostaíochta Sheirbhísigh eile an Aontais Eorpaigh (5)).

Roghnú agus ceapadh

Déanfaidh an Coimisiún Eorpach Uachtarán Bhord CNE a roghnú agus a cheapadh i gcomhréir lena nósanna imeachta roghnúcháin agus earcaíochta (féach: An Doiciméad ar Bheartas Oifigeach Sinsearach (6)).

Mar chuid den phróiseas roghnúcháin seo, cuirfidh an Coimisiún Eorpach painéal réamhroghnúcháin ar bun. Déanfaidh an painéal sin anailísiú ar na hiarratais go léir, rachaidh sé ar aghaidh leis an gcéad fhíorú incháilitheachta agus sainaithneoidh sé na hiarrthóirí a bhfuil na próifílí is fearr acu i bhfianaise na gcritéar roghnúcháin a luaitear thuas agus a bhféadfaí cuireadh a thabhairt dóibh agallamh a dhéanamh leis an bpainéal réamhroghnúcháin.

I ndiaidh na n-agallamh sin, tarraingeoidh an painéal réamhroghnúcháin suas a thuairimí agus molfaidh sé liosta iarrthóirí le haghaidh agallaimh eile le Coiste Comhairleach an Choimisiúin Eorpaigh um Cheapacháin (CCA). Cuirfidh CCA na tuairimí ón bpainéal réamhroghnúcháin san áireamh agus é ag cinneadh cé na hiarrthóirí a dtabharfar cuireadh chun agallaimh dóibh.

Glacfaidh na hiarrthóirí a dtabharfar cuireadh chun agallaimh le CCA dóibh páirt in ionad measúnaithe bainistíochta a mhairfidh lá iomlán a reáchtálfaidh comhairleoirí earcaíochta seachtracha. Agus torthaí an agallaimh agus tuarascáil an ionaid measúnaithe á gcur san áireamh aige, tiomsóidh CCA gearrliosta d’iarrthóirí a mheasann sé a bheadh oiriúnach maidir le bheith ag feidhmiú.

Is é an comhalta den Choimisiún ar a bhfuil cúram an taighde agus na nuálaíochta a chuirfidh agallamh ar na hiarrthóirí ar ghearrliosta CCA (7).

I ndiaidh na n-agallamh sin, déanfaidh an Coimisiún Eorpach an cinneadh ceapacháin.

Ní mór don iarrthóir a roghnófar aon oibleagáid dlí a bhaineann le seirbhís mhíleata a bheith comhlíonta aige, teistiméireachtaí carachtair cuí a chur ar fáil maidir lena oiriúnaí atá sé i dtaca lena chuid dualgas a dhéanamh, agus a bheith in ann ag dualgas an phoist ó thaobh folláine coirp de.

Ba cheart don iarrthóir a roghnófar deimhniú bailí imréitigh slándála óna údarás náisiúnta slándála a bheith aige nó a bheith in ann an deimhniú sin a fháil. Is cinneadh riaracháin é an t-imréiteach slándála pearsanta a dhéantar i ndiaidh grinnfhiosrúchán slándála a chur i gcrích, grinnfhiosrúchán a rinne údarás náisiúnta slándála inniúil an iarrthóra i gcomhréir leis na dlíthe agus na rialacháin náisiúnta slándála is infheidhme, agus lena ndeimhnítear go bhféadfar cead a thabhairt do dhuine aonair rochtain a fháil ar fhaisnéis rúnaicmithe suas le leibhéal áirithe. (Tabhair do d’aire gur ar iarraidh an fhostóra amháin is féidir tús a chur leis an nós imeachta is gá maidir le himréiteach slándála, agus ní ar iarraidh an iarrthóra).

Ní bheidh rochtain ag an iarrthóir ar fhaisnéis rúnaicmithe an Aontais Eorpaigh (FRAE) ar an leibhéal CONFIDENTIEL UE/EU CONFIDENTIAL nó os a chionn sin, agus ní fhreastalóidh an t-iarrthóir ar aon chruinniú ag a bpléifear FRAE den sórt sin, go dtabharfaidh an Ballstát lena mbaineann an t-imréiteach slándála pearsanra agus go gcuirfear an nós imeachta imréitigh i gcrích leis an seisiún faisnéise, a bhfuil ceangal dlí leis, ó Stiúrthóireacht Slándála an Choimisiúin.

Comhdheiseanna

I gcomhréir le hAirteagal 1d de na Rialacháin Foirne (8), tá cuspóir straitéiseach á shaothrú ag an gCoimisiún Eorpach an comhionannas inscne a bhaint amach ar gach leibhéal bainistíochta faoi dheireadh a shainordaithe reatha agus cuireann sé beartas comhdheiseanna i bhfeidhm lena spreagtar iarratais a d’fhéadfadh cur leis an éagsúlacht, an comhionannas inscne agus leis an gcothromaíocht gheografach fhoriomlán.

Coinníollacha fostaíochta

Tá na tuarastail agus na coinníollacha fostaíochta leagtha síos sna Rialacháin Foirne (9).

Déanfaidh an Coimisiún Eorpach an t-iarrthóir ar éirigh leis a fhostú mar ghníomhaire sealadach ag grád AD 14. Rangófar é i gcéim 1 nó i gcéim 2 laistigh den ghrád sin, de réir fhad a thaithí oibre an tráth sin.

Déanfar é a cheapadh le tréimhse oifige thosaigh 4 bliana, agus an fhéidearthacht ann síneadh suas le 4 bliana ar a mhéad a chur léi de réir an Rialacháin lena mbunaítear Bord na Comhairle Nuálaíochta Eorpaí de réir mar is infheidhme tráth an cheapacháin.

Ba chóir d’iarratasóirí a thabhairt dá n-aire go gceanglaítear faoi na Rialacháin Foirne nach mór do gach ball foirne nua tréimhse phromhaidh 9 mí a chur i gcrích agus toradh sásúil uirthi.

Is i mBruiséil na Beilge, áit a bhfuil Bord CNE suite, atá an t-ionad oibre.

Beidh an folúntas ann ón 16 Deireadh Fómhair 2021 amach.

Neamhspleáchas agus dearbhú leasanna

Sula rachaidh sé/sí i mbun a chuid/a cuid dualgas, cuirfear de cheangal ar Uachtarán Bhord CNE dearbhú a thabhairt go bhfuil sé/sí tiomanta a bheith ag gníomhú go neamhspleách ar mhaithe leis an bpobal agus dearbhú a thabhairt maidir le haon leas atá aige/aici a d’fhéadfaí a mheas a bheith dochrach dá neamhspleáchas.

Nós imeachta maidir le hiarratas a dhéanamh

Sula gcuirfear an t-iarratas isteach, ba cheart don iarrthóir a sheiceáil go cúramach an gcomhlíonann sé gach ceann de na riachtanais incháilitheachta (“Ní mór na cáilíochtaí seo a bheith ag iarrthóirí”), go háirithe iad sin a bhaineann leis na cineálacha dioplóma, an taithí oibre ardleibhéil agus an acmhainn theangeolaíoch atá ag teastáil. Má tá aon cheann de na riachtanais incháilitheachta nach gcomhlíonann iarrthóir, eisiafar é go huathoibríoch ón bpróiseas roghnúcháin.

Más mian leat iarratas a dhéanamh, ní mór duit clárú ar an idirlíon ar an suíomh gréasáin seo thíos agus na treoracha maidir le céimeanna éagsúla an phróisis a leanúint:

https://ec.europa.eu/dgs/human-resources/seniormanagementvacancies/

Ní mór seoladh ríomhphoist bailí a bheith agat. Bainfear úsáid as an seoladh ríomhphoist sin chun do chlárú a dheimhniú agus chun dul i dteagmháil leat ag céimeanna éagsúla den phróiseas. Dá bhrí sin, coinnigh an Coimisiún Eorpach ar an eolas faoi aon athrú ar do sheoladh ríomhphoist.

Chun iarratas a dhéanamh, ní mór duit CV a uaslódáil i bhformáid PDF, i bhformáid CV Europass (10), más féidir é, agus litir inspreagtha a líonadh isteach ar líne (uasmhéid 8 000 carachtar). Is féidir leat an CV agus an litir inspreagtha a chur isteach in aon cheann de theangacha oifigiúla an Aontais Eorpaigh.

Ar chríochnú do chlárúcháin ar líne duit, gheobhaidh tú ríomhphost a dheimhneoidh gur cláraíodh d’iarratas. Mura bhfaighidh tú ríomhphost deimhnithe, níor cláraíodh d’iarratas!

Tabhair do d’aire nach féidir monatóireacht a dhéanamh ar dhul chun cinn d’iarratais ar líne. Rachaidh an Coimisiún Eorpach i dteagmháil go díreach leat maidir le stádas d’iarratais.

Má tá tuilleadh eolais uait nó má bhíonn fadhbanna teicniúla agat, seol ríomhphost chuig: HR-MANAGEMENT-ONLINE@ec.europa.eu

Sprioc-am

Is é 12.00 meán lae, am na Bruiséile, an 26 Samhain 2021, an sprioc-am le clárú. Ní féidir clárú ina dhiaidh sin.

Is fútsa atá sé do chlárúchán ar líne a chríochnú in am. Moltar go láidir duit gan fanacht go dtí cúpla lá roimh an sprioc-am chun iarratas a dhéanamh, mar go bhféadfadh trácht trom ar an idirlíon nó fadhb a bhaineann leis an nasc idirlín deireadh a chur leis an gclárúchán ar líne sula mbeadh sé críochnaithe agat, rud a chuirfeadh iallach ort an próiseas clárúcháin a thosú athuair. Nuair a bheidh an sprioc-am le hiarratas a chur isteach thart, ní bheidh tú in ann tuilleadh sonraí a chur isteach. Ní ghlactar le clárúcháin dhéanacha.

Eolas tábhachtach d’iarrthóirí

Cuirtear i gcuimhne d’iarrthóirí gur faoi rún atá an obair a dhéanann na painéil roghnúcháin éagsúla. Tá cosc ar iarrthóirí dul i dteagmháil, bíodh sé díreach nó indíreach, le comhaltaí na bpainéal sin, agus tá cosc ar dhuine ar bith eile déanamh amhlaidh thar a gceann. Ní mór gach fiosrúchán a sheoladh chuig rúnaíocht an phainéil ábhartha.

Sonraí pearsanta a chosaint

Cinnteoidh an Coimisiún go bpróiseálfar sonraí pearsanta na n-iarrthóirí de réir mar a cheanglaítear le Rialachán (AE) 2018/1725 ó Pharlaimint na hEorpa agus ón gComhairle (11). Baineann sé sin go háirithe le rúndacht agus slándáil na sonraí sin.

---

(1)  https://eic.ec.europa.eu/call-applications-selection-members-eic-board_en

(2)  Ní chuirtear taithí oibre san áireamh ach amháin más fíorchaidreamh oibre atá i gceist léi, caidreamh atá sainmhínithe mar fhíorobair a bhfuarthas pá aisti agus mar fhostaí (aon chineál conartha) nó mar sholáthraí seirbhíse. Déanfar gníomhaíocht ghairmiúil a rinneadh ar bhonn páirtaimseartha a ríomh ar bhonn pro rata, de réir chéatadán deimhnithe na n-uaireanta lánaimseartha a oibríodh. Cuirtear saoire mháithreachais/saoire tuismitheora/saoire páiste a uchtú san áireamh más faoi chuimsiú conradh oibre atá sí. Déantar dochtúireachtaí a chomhshamhlú le taithí oibre, fiú amháin nuair nach dochtúireachtaí ar pá iad, ach uastréimhse 3 bliana amháin atá i gceist sa chás sin, ar choinníoll gur éirigh leis an iarrthóir an dochtúireacht a bhaint amach. Ní féidir tréimhse áirithe a áireamh ach uair amháin.

(3)  Ba cheart d’iarrthóirí na blianta go léir ina bhfuair siad taithí chomhairleach a léiriú go soiléir ina gcuraclam vitae: (1) teideal agus ról na bpost a bhí acu; (2) an líon ball foirne a ndearna siad maoirseacht orthu sna poist sin; (3) méid na mbuiséad a bhainistigh siad; (4) líon na sraitheanna ordlathais os a gcionn agus faoina mbun; agus (5) líon a bpiaraí.

(4)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=EN

(5)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Ach amháin i gcás ina dtarmligfidh an Comhalta den Choimisiún lena mbaineann, i gcomhréir le Cinntí ón gCoimisiún an 5 Nollaig 2007 (PV(2007) 1811), agus an 30 Meán Fómhair 2020 (PV(2020) 2351) an cúram sin do Chomhalta eile de chuid an Choimisiúin.

(8)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(9)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(10)  Tá eolas le fáil faoi conas CV Europass a chruthú ar líne ag: https://europa.eu/europass/en/create-europass-cv

(11)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

---